45. šaha olimpiāde

**45. [[šaha olimpiāde]]** notika no 2024. gada 10. septembra līdz 22. septembrim Ungārijas galvaspilsētā Budapeštā.

## Vispārīgs apskats
Dalībai olimpiādē bija pieteikušās 197 vīriešu komandas no 195 valstīm un 183 sieviešu komandas no 181 valsts. Ungārija, kā rīkotājvalsts, abos turnīros piedalījās ar trīs komandām. Abos turnīros mači starp komandām notika pie četriem galdiņiem. Katrā komandā bija 5 dalībnieki (4 galdiņu spēlētāji un 1 rezervists).

Spēles reglaments: Šveices sistēma 11 kārtās. Apdomas laiks: katram spēlētājam 90 minūtes 40 gājieniem un turpinājumā 30 minūtes līdz partijas beigām ar 30 sekunžu pieskaitījumu katram partijā izdarītam gājienam sākot ar pirmo.

Vērtējums: Par komandas uzvaru tā ieguva divus punktus, par neizšķirtu (2:2) vienu punktu. Turnīra noslēgumā augstāku vietu ieguva komanda, kura bija guvusi 11 kārtās vairāk punktu (KP). Pie vienādiem rādītājiem, vietas noteikšanai lietoja Zonneborna-Bergera punktu summu (ZBP). Ja arī tā izrādījās vienāda, tad bija jāizšķir partijās iegūtai punktu summai (PP).

Tāpat kā iepriekšējā olimpiādē, pirms 3. kārtas abos turnīros komandas tika sadalītas piecās pēc iespējas skaitliski vienādās reitinga kategorijās, pamatojoties uz to vietu sākotnējā komandas vidējā reitinga sarakstā. Abas Latvijas komandas (gan vīriešu, gan sieviešu) tika iedalītas "B" reitinga kategorijā un tur ieguva godalgotās vietas.

## Vīriešu (atklātā) turnīra rezultāti

Uzvarētāja Indijas komanda tika apbalvota ar ceļojošo Hamiltona—Rassela kausu, bet komandas spēlētāji un kapteinis saņēma zelta medaļas. ASV un Uzbekistānas tika apbalvotas attiecīgi ar sudraba un bronzas medaļām.

Tālākajās vietās ierindojās: 4.  (17, 379.5), 5.  (17, 360.5), 6.  (17, 335.0), 7.  (16, 354.5), 8.  16, 351.0), 9.  (16, 341.5) 10.  (16, 339.0)

### Labākie rezultāti pie galdiņiem
Visi labākie rezultāti pie atsevišķiem galdiņiem tika aprēķināti pēc labākajiem reitinga sasniegumiem.
* 1. galdiņš:  Dommaradžu Gukešs
* 2. galdiņš:  Tai Dai Van Ngujens
* 3. galdiņš:  Arjauns Erigaisi
* 4. galdiņš:  Šamsidins Vohidovs
* Rezervists:  Frederiks Svāne

### Latvijas vīriešu komandas sniegums
Kopvērtējumā Latvijas vīriešu komanda ierindojās 28. vietā, bet savā reitinga grupā (B grupa) — 2. vietā. Komandas dalībnieku rezultāti apkopoti tabulā:

## Sieviešu turnīra rezultāti
Medaļu ieguvēji komandām:

Uzvarētāja Indijas komanda tika apbalvota ar ceļojošo Veras Menčikas kausu, bet komandas spēlētājas un kapteinis saņēma zelta medaļas. Kazahstānas un ASV komandas tika apbalvotas attiecīgi ar sudraba un bronzas medaļām.

Tālākajās vietās ierindojās: 4.  (17, 402.0), 5.  (17, 391.0), 6.  (17, 388.0) 7.  (16, 434.0), 8.  (16, 355.5) 9.  (16, 352.0), 10.  (16, 348.5).

### Labākie rezultāti pie galdiņiem
Visi labākie rezultāti pie atsevišķiem galdiņiem tika aprēķināti pēc labākajiem reitinga sasniegumiem.

* 1. galdiņš:  Džu Dzjiņera
* 2. galdiņš:  Karisa Jipa
* 3. galdiņš:  Divja Dešmuka
* 4. galdiņš:  Vantika Agravala
* Rezerviste:  Dana Kočavi

### Latvijas sieviešu komandas sniegums
Kopvērtējumā Latvijas sieviešu komanda ierindojās 31. vietā, bet savā reitinga grupā (B grupa) — 3. vietā. Komandas dalībnieču rezultāti apkopoti tabulā:

## Nonas Gaprindašvili balva
Nonas Gaprindašvili balvu saņem tās valsts šahisti, kam ir vismazākā abu tās komandu (vīriešu un sieviešu) iegūto vietu summa. Ar vietu summu 2 (1+1) labākie bija un balvu saņēma Indijas šahisti.

## Piezīmes

## Atsauces

## Ārējās saites

* 
* Rezultāti:
** Vīriešu (atklātā) turnīrā
** Sieviešu turnīrā